钦定古今图书集成/明伦汇编/官常典/第735卷 > 黎
## 钦定古今图书集成/明伦汇编/官常典/第735卷 > 黎

按《临川县志》。字希。少有经济。至元末，廷臣屡荐
固辞。洪武辛亥，由明经博学，除南宾主簿，莅事廉明，
吏民畏服。邻郡长宁近夷獠，岁易五守，皆为夷獠所
逐。部使奏“可任。”诏为知州，拨煨烬，瘗遗骼，流民四
归，夷贼解散。岁馀，戎州贼入州境，梅洞、宁远贼应之，
攻州城，率民兵出战，自朝至晡，势弱不支，堕马大骂，
为洞贼所害。吏目简居敬葬之宝屏山下，州民祠祀
之。四川茶盐运判乐夔来援，不及哭，诗甚哀。